**HIRDETMÉNY**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (továbbiakban: Korm. rendelet) 43/A. § (2) bekezdése a) pontja szerint tájékoztatom az egyeztetési eljárásban rész venni kívánó Partnereket

**DALMAND KÖZSÉG TELEPÜLÉSKÉPI RENDELETE ÉS TELEPÜLÉSKÉPI ARCULATI KÉZIKÖNYVE**

**ELKÉSZÍTÉSÉNEK MEGKEZDÉSÉRŐL.**

A Korm. rendelet 43/A. (4) bekezdésére tekintettel tájékoztatom az egyeztetési eljárásban rész venni kívánó Partnereket, hogy amennyiben Dalmand Község településképi rendelete és településképi arculati kézikönyve elkészítésére vonatkozóan **javaslatokat, észrevételeket** vagy véleményt kíván nyilvánítani, úgy azt írásban személyesen, postán, vagy e-mailben szíveskedjen **benyújtani**

**2018. április 19-ig.**

Tájékoztatom továbbá az egyeztetési eljárásban rész venni kívánó Partnereket, hogy Dalmand Község településképi rendelete és településképi arculati kézikönyv megalkotási eljárásának elindításával kapcsolatosan lakossági fórumot hirdetek meg

**2018. április 11-én,**

**a dalmandi Községházán (7211 Dalmand, Hősök tere 5.)**

**17 órai kezdettel.**

A lakossági fórumon, illetve az attól számított 8 napon belül (2017. április 19-ig) a partnerek az előzetes tájékoztatóval kapcsolatosan javaslatokat, észrevételeket tehetnek személyesen, postán, vagy e-mailben.

Az eljárásban résztvevő partnerek köre a településfejlesztési, településrendezési és településképi feladataival összefüggő partnerségi egyeztetések szabályairól szóló 9/2017. (VIII.3.) önkormányzati rendelet alapján kerül megállapításra.

**PARTNER LEHET**

a) Dalmand község lakossága és Dalmandon ingatlantulajdonnal rendelkező magánszemélyek,

b) Dalmand község területén működő és bejegyzett civil szervezetek,

c) Dalmand községben székhellyel, telephellyel rendelkező gazdálkodó szervezetek.

A partnerek a honlapról letölthető, illetve a Dalmand Közös Önkormányzati Hivatalnál átvehető partneri adatlap felhasználásával a tájékoztatóban meghatározott határidőn belül észrevételt, javaslatot tehetnek, véleményt nyilváníthatnak

- **PAPÍR ALAPON** a Hivatal címére (www.dalmand.hu)

- **ELEKTRONIKUS LEVÉLBEN** a dalmand7211@gmail.com e-mail címre történő megküldéssel.

Bondorné Nagy Ibolya Julianna

polgármester